Álvaro Martín Uriol
Álvaro Martín Uriol (Llerena, 18 de juñu del 1994) es un deportista estremeñu que compiti en aletismu, especializau ena diciplina de marcha. Es bicampeón uropeu nel 2018 i 2022, i bicampeón mundial nel añu 2023.

Biografía 

La su nacencia hue el deziochu de juñu del 1994 en Llerena (Badajós) ena comarca de la Campiña Sul d'Estremaúra. Es entrenacional dendi'l 2010, quandu participó enos Juegus Olímpicus dela Joventú de Singapul. Á síu el campeón d'España delos diés kms del 2017 al 2020 i nel 2023, delos venti kms del 2016 al 2018 i nel 2023, i delos trenticincu kms nel 2023.

Á ganau dos medallas d'oru nel Campeonatu Uropeu d'Aletismu enos añus del 2018 i 2022, i tamién dos medallas d'oru nel Campeonatu Mundial d'Aletismu del 2023.

Correúra profissional 
En abostu del 2018, nel Campeonatu Uropeu, s'agenció la medalla d'oru ena distancia delos venti kms, con un tiempu de 1:20:42, ganandu al su compañeru d'equipu Diegu García i al russu Vasili Mizinov. Endispués, nel Campeonatu Uropeu del 2022, golvió a ganal la medalla d'oru con un tiempu de 1:19:11, esta ves delantri del suecu Perseus Karlström i tamién del su compañeru Diegu García.

El su mayol déssitu entrenacional á síu nel Campeonatu Mundial del 2023, nel que s'á coronau comu bicampeón del mundu, ganandu las prevas de venti kms, con un tiempu de 1:17:32, delantri del suecu Perseus Karlström i del brasileru Caio Bonfim i la de trenticincu kms, con un tiempu de 2:24:30, aondi reballó al equatorianu Daniel Pintado i al japonés Masatora Kawano.

Á participau en tres Juegus Olímpicus del Branu, entri los añus 2012 i 2020. Ena primel ves, abandonó en Londri 2012, i alogu acupó el númiru ventidós en Ríu de Janeiru 2016 i el quatru en Tóquiu 2020, ena preva delos venti kms.

Déssitus entrenacionais

Resultancias entrenacionais

Mejoris marcas pessonais

Referencias

Atijus p'ahuera 

 Ficha nel COE.

  Ficha ena RFEA

aletas